ESTATUTS NACIONALS 2022

**PRINCIPIS GENERALS**

Convergents (CNV) és un partit sobiranista, fundat l’any 2017 per Germà Gordó, Teresa Pitarch i Jordi Miró, que vol continuar amb la trajectòria política de Convergència Democràtica de Catalunya (CDC), partit fundat pel President Jordi Pujol, entre d’altres, l’any 1974, i que va veure aturada la seva activitat política l’any 2016, amb la fundació del PDeCat.

Convergents es defineix com a Partit català, sobiranista, democràtic i de centre. Convergents reconeix com a Pàtria pròpia la catalana, i com a bandera la senyera. La llengua nacional catalana és el català.

Convergents té com a finalitat:

* La sobirania nacional dels catalans per decidir lliurement el seu futur.
* Accedir a les institucions polítiques catalanes com a mitjà per a fer realitat el seu projecte polític.
* Col·laborar amb la societat civil catalana per a la construcció de la Nació catalana.
* La construcció d’una societat més justa i més lliure, tot protegint les llibertats individuals i les col·lectives.

## Identitat

* L’idioma de Convergents és el català. A més es podran utilitzar tots aquells que es considerin necessaris per treballar pels seus objectius.
* La senyera, quatre barres horitzontals sobre fons groc, és reconeguda com a bandera nacional catalana.
* Les sigles de Convergents són CNV.
* El símbol de Convergents, reproduït a continuació, és una imatge simplificada de dues persones, en color taronja (esquerra) i blau (dreta)

unides entrellaçades pel centre.

* La Seu social i el domicili de Convergents és a la ciutat de Barcelona, carrer de Calàbria 173, 8-10. La Seu social podrà ser canviada pel Comitè Executiu Nacional (CEN) del partit, decisió que haurà de ser ratificada en el primer Consell Nacional (CN) posterior.
* El lloc web és [www.convergents.org](http://www.convergents.org/) i l’adreça electrònica organitzacio@convergents.org, ambdues podran ser modificades pel CEN de Convergents.
* L’àmbit d’actuació de Convergents és l’europeu, estatal, autonòmic i municipal i el seu equivalent a l’Estat francès, podent concórrer als processos electorals d’aquests àmbits d’acord amb l’ordenament jurídic que sigui d’aplicació en cada moment.

## Militància

* + Són membres de Convergents tots els afiliats al mateix.
	+ Les condicions per ser militant de Convergents són:
1. Ser persona física, major d’edat i no tenir limitada la capacitat d’obrar.
2. No estar afiliat a cap altre partit polític, excepte que així ho aprovi el CEN. Aquesta decisió haurà de ser ratificada pel CN.
3. Acceptar la ideologia de Convergents.
4. Sol·licitar l’afiliació i ser admès pel CEN.
	* Tots els afiliats tenen els mateixos drets i deures, d’acord amb els presents Estatuts.
	* Els militants tenen els següents Drets:
5. Rebre informació sobre l’activitat i organització del partit.
6. Participar en els debats i votacions internes del partit, d’acord amb l’enquadrament de la seva militància.
7. Elegir i ser elegit per a càrrecs del partit o candidatures públiques. Els reglaments electorals del partit podran determinar un temps mínim de militància per a elegir o ser elegit.
8. Acudir als òrgans de garantia del partit.
9. Expressar-se lliurement en els òrgans interns del partit.
	* Els militants tenen els Deures següents:
10. Complir els Estatuts Nacionals i els Reglaments que el desenvolupin.
11. Complir els acords dels òrgans del partit.
12. Participar en l’acció política.
13. Assistir als actes del partit.
14. Votar els candidats que representin Convergents a les eleccions a les diverses institucions públiques.
15. Pagar les quotes de militant.
16. Guardar secret d’allò tractat en els diversos òrgans del partit.
	* Les baixes poden ser voluntàries o forçoses.
	* Són baixes voluntàries aquelles comunicades al partit.
	* Són baixes forçoses:
	1. Les cursades pel partit com a conseqüència del decés d’un militant.
	2. Les causades per l’impagament d’una quota anual o dee tres quotes mensuals de militant.
	3. Les causades per la incorporació a una candidatura contrària a Convergents.
	4. La propiciada per l’abandonament, per part d’un representant de Convergents, del grup municipal, comarcal, de la Diputació o parlamentari, sense el vistiplau del partit.
	5. L’originada per l’alta de militància en un altre partit polític, no excepcionat, d’acord amb aquests estatuts.
	6. Les fonamentades en actuacions públiques contra l’actuació del partit o contra els seus acords o el seu projecte.
	7. Les causades per actuacions contràries als deures dels militants. Les baixes forçoses causades per la transgressió de deures dels militants hauran de ser dictaminades pel Comitè de Disciplina i seran recurribles davant el Consell Nacional.

## Organització

* Els òrgans col·legiats del partit es reuniran a proposta del seu President. La convocatòria es realitzarà amb una antelació mínima de 7 dies, 24

hores en casos d’urgència. La convocatòria serà electrònica.

* La convocatòria contindrà el lloc, data, hora i Ordre del dia de la reunió.
* Es requerirà l’assistència, en primera instància, de la majoria de membres de l’òrgan, excepte per a acordar decisions d’extrema urgència. En segona convocatòria, al cap de 15 minuts de l'hora de la primera convocatòria, no caldrà cap quòrum mínim per poder-se celebrar vàlidament la sessió.
* Els punts de l’Ordre del Dia seran els establerts per la Presidència, a més s’hauran d’incorporar els punts que siguin demanats, amb un mínim de 7 dies d’antelació, per la majoria dels membres de l’òrgan.
* Els acords dels òrgans col·legiats es prendran per majoria simple, excepte aquells supòsits per als quals els presents estatuts, o els reglaments vigents, demanin una majoria més qualificada.

## Organització territorial ORGANITZACIÓ MUNICIPAL

* En tots aquells municipis amb més de 3 militants es crearà un Equip Local, constituït, com a mínim, per un President, un Comitè Executiu i una Assemblea.
* L’Assemblea aprovarà un Reglament de funcionament que no podrà ser contrari al Reglament Comarcal, al Reglament Territorial i als Estatuts Nacionals.

# ORGANITZACIÓ COMARCAL I DE DISTRICTE

* En totes aquelles comarques, a l’Hospitalet de Llobregat, al Baix Besòs i districtes de Barcelona, amb més de 10 militants es crearà una Agrupació Comarcal (de Districte o de l’Hospitalet de Llobregat), constituïda, com a mínim, per un President, un Comitè Executiu i una Assemblea.
* L’Assemblea aprovarà un Reglament de funcionament que no podrà ser contrari al Reglament Territorial ni als Estatuts Nacionals.

# ORGANITZACIÓ TERRITORIAL

* + Es creen les següents Federacions Territorials:
1. Barcelona.
2. Regió Metropolitana.
3. Catalunya Central.
4. Penedès.
5. Tarragona.
6. Terres de l’Ebre.
7. Pirineu.
8. Lleida.
9. Girona.
10. Catalunya Nord.
11. Franja de Ponent.
12. Exterior
	* Totes les Federacions estaran constituïdes, com a mínim, per un President, un Comitè Executiu i una Assemblea. En el cas que una Federació no hagi escollit President, el CEN en designarà un.

L’Assemblea aprovarà un Reglament de funcionament que no podrà ser contrari als Estatuts Nacionals.

* + El CEN podrà proposar al CN la creació d’altres estructures territorials, fora de les Federacions Territorials, per defensar millor el programa de Convergents.

# ORGANITZACIÓ NACIONAL

* + L’organització nacional de Convergents la componen la totalitat dels seu afiliats.

# LA JOVENTUT CONVERGENT (JC)

* + La JC és l’organització juvenil de CNV, els militants de la qual tindran un mínim de 16 anys i un màxim de 30.
	+ La JC estarà constituïda, com a mínim, per un President, un Comitè Executiu i una Assemblea Nacional.

L’Assemblea Nacional de la JC aprovarà un Reglament que no podrà ser contrari als Estatuts Nacionals.

## Les assemblees

* + Les assemblees les componen la totalitat dels militants del territori de l’òrgan corresponent.
	+ Corresponen a les assemblees:
1. Aprovar les línies mestres d’activitat.
2. Aprovar l’execució pressupostària i la proposta de pressupost de l’exercici següent.
3. Elegir el Comitè Executiu i el President corresponent.
4. Elegir els representants davant els òrgans superiors.
5. Elegir els candidats electorals que els corresponguin, d’acord amb el seu Reglament o el Reglament Electoral del partit.
6. Controlar l’acció política dels òrgans de partit i dels representants institucionals per elles elegits.

## El Consell Nacional

* + El Consell Nacional és l’òrgan màxim de l’organització nacional entre congressos i està integrada per:
1. Els representants de les Federacions Territorial, d’acord amb els següents criteris:
2. – 5 representants per cada Federació Territorial.
	* 1 representant per cada Agrupació Comarcal, de l’Hospitalet de Llobregat i del Baix Besòs o de Districte
	* 1 representant de cada Federació Territorial per cada 10 militants.
	* 1 representant per cada estructura territorial, fora del territori de les federacions, creada pel CEN.
3. 5 representants de la JC, més 1 per cada 10 militants.
4. El Comitè Executiu Nacional.
	* El Consell Nacional serà elegit per un període de 4 anys, de Congrés ordinari a Congrés ordinari, i comptarà amb una Mesa composada per un President, un Vicepresident i un Secretari.
	* Són competències del Consell Nacional:
5. La direcció política general de Convergents.
6. Aprovar la reforma dels Estatuts Nacionals per majoria absoluta dels membres que el componen. Aquesta reforma no podrà afectar aquelles parts que els propis Estatuts exceptuïn, els quals sols podran ser modificats pel Congrés.
7. Aprovar els Reglaments del Congrés, del Consell Nacional, de la Comissió de Garanties i de Disciplina i l’electoral.
8. Aprovar l’execució pressupostària de l’exercici anterior i el projecte de pressupost de l’exercici en curs durant el primer trimestre de cada any.
9. Elegir els membres de la Comissió de Garanties.
10. Elegir, a proposta del CEN els caps de llista a les eleccions supramunicipals.
11. Aprovar, a proposta del CEN, les llistes a les eleccions supramunicipals, confeccionades a partir de les propostes de les Federacions Territorials.
12. Controlar l’actuació del CEN.
13. Controlar l’actuació dels càrrecs electes elegits pel Consell

Nacional.

1. Resoldre els assumptes de caràcter nacional o supranacional no contemplats en els presents estatuts.
2. Aprovar les coalicions i acords estables a les institucions de caràcter supracomarcal.
3. Elegir el President del Consell Nacional.
4. Elegir els substituts dels membres del CEN, en cas de cessament voluntari o forçós, a proposta del CEN.
	* El Consell Nacional es reunirà en sessió ordinària semestre.
	* El Consell Nacional es reunirà en sessió extraordinària:
5. Per decisió del propi Consell Nacional.
6. Per decisió del CEN.
7. Per petició del 25% dels militants.

Les sessions extraordinàries es convocaran en un termini de 30 dies des que hagin estat acordades excepte en casos d’urgència, a proposta del CEN, que podran ser convocades amb un mínim de 48 hores..

## El congrés

* + El Congrés ordinari serà convocat pel Consell Nacional, a proposta del CEN, cada 4 anys, amb una antelació de dos mesos.
	+ Durant el Congrés es desenvoluparan el següents temes:
1. Informe de la situació política actual, a càrrec del seu President.
2. Informe de Gestió del CEN, a càrrec del seu secretari general
3. Aprovació de la Ponència de reforma dels Estatuts Nacionals.
4. Aprovació de la Ponència Ideològica.
5. Elecció de la candidatura a Comitè Executiu Nacional (excepte els membres nats).
6. Elecció del Defensor del Militant.
	* El Congrés està integrat per:
7. El Consell Nacional.
8. 1 representant per cada Agrupació Comarcal (de districte a la ciutat de Barcelona), 1 de l’Hospitalet de Llobregat i 1 del Baix Besòs.
9. 1 representant per cada fracció de 10 militants d’Agrupació Comarca (de districte a la ciutat de Barcelona) superior a 10. Igualment de l’Hospitalet de Llobregat i del Baix Besòs.
10. 1 representant per la JC i per cada fracció de 10 militants superior a 10 de les JC.
11. 1 representant per cada estructura territorial, fora de les Federacions Territorials, creada pel CN a proposta del CEN.
	* El Consell Nacional aprovarà un Reglament de funcionament del Congrés, a proposta del CEN, per tal de regular el funcionament del mateix.

## Executives EXECUTIVES LOCALS

* + Els Comitès Executius Locals (CEL) són els òrgans executius de cada Equip Local.
	+ Els CEL es composaran del nombre de vocals que estableixin els seus Reglaments, no podent ser menys de 3, que actuaran de President, Secretari i Tresorer.
	+ Les Assemblees Locals elegiran, en el primer trimestre posterior al Congrés Ordinari, les Executives Locals que tindran un mandat de 4 anys.
	+ Correspon als CEL:
1. Executar els Acords de les Assemblees Locals ,i per delegació, els Acords de les Executives Comarcals.
2. Presentar a l’Assemblea Local un programa anual d’actuació.
3. Marcar les directrius polítiques i estratègiques que sols afectin el seu territori.
4. Convocar les Assemblees Locals.
5. Sotmetre a l’aprovació de l’Assemblea Local l’execució pressupostària del darrer exercici i el projecte del pressupost de l’exercici en curs durant el primer trimestre de l’any.

# EXECUTIVES D’AGRUPACIÓ

* + Els Comitès Executius d’Agrupació (CEA) són els òrgans executius de cada Agrupació Comarcal, de Districte de Barcelona, de l’Hospitalet de Llobregat i del Baix Besòs.
	+ Els CEA es composaran dels vocals que estableixin els seus Reglaments, no podent ser menys de 3, que actuaran com a President, Secretari i Tresorer.
	+ Les Assemblees d’Agrupació elegiran, en el primer trimestre posterior al Congrés, les executives d’Agrupació que tindran un mandat de 4 anys.
	+ Correspon als CEA:
1. Executar els Acords de les Assemblees d’Agrupació i, per delegació, els Acords de les Executives de Federació.
2. Presentar a l’Assemblea d’Agrupació un programa anual d’actuació.
3. Marca les directrius polítiques que sols afectin el seu territori.
4. Convocar les Assemblees d’Agrupació.
5. Sotmetre a l’aprovació de l’Assemblea d’Agrupació l’execució pressupostària del darrer exercici i el projecte de pressupost de l’exercici en curs durant el prim el primer trimestre de l’any.
6. Resoldre les discrepàncies que es produeixin entre equips locals.

# EXECUTIVES DE FEDERACIÓ

* + El Comitè Executiu de Federació és l’òrgan executiu de les federacions territorials.
	+ Els Comitès Executius de Federació (CEF) es composaran del nombre de vocals que estableixin els seus Reglaments, no poden ser menys de 4, que actuaran de President, Vicepresident, Secretari i

Tresorer.

* Les assemblees de Federació elegiran, en el primer trimestre posterior al Congrés, les executives de Federació, les quals tindran un mandat de 4 anys.
	+ Correspon al CEF:
1. Executar els Acords de l’Assemblea de Federació i, per delegació, els del CEN.
2. Presentar a l’Assemblea de Federació un programa anual d’actuació.
3. Marcar les directrius polítiques i estratègiques que sols afectin el seu territori.
4. Convocar les Assemblees de Federació.
5. Sotmetre a l’aprovació de l’Assemblea de Federació l’execució pressupostària del darrer exercici i el projecte del pressupost de l’exercici en curs durant el primer trimestre de l’any.
6. Resoldre les discrepàncies que es produeixin entre agrupacions.

# COMITÈ EXECUTIU NACIONAL

* + El Comitè Executiu Nacional (CEN). pren acords, en l’àmbit de les seves competències, que són d’obligat compliment per a tots els militants i òrgans del partit.
	+ El CEN està integrat per:
1. El President del CEN que també ho és del partit.
2. El Secretari General.
3. El Secretari d’Organització.
4. El Responsable de Militància.
5. El Responsable de Formació.
6. El Responsable de Política Sectorial
7. El Responsable de Política Municipal.
8. El Responsable de processos electorals.
9. El Responsable de política internacional.
10. El Responsable de les relacions amb els Països Catalans.
11. El Responsable de Comunicació.
	* També formaran part del CEN per raó del càrrec:
12. El President del Consell Nacional
13. Els Presidents del Comitès Executius de Federació.
14. Els Caps de Llista (o millor situat en la llista). militants de Convergents a les eleccions autonòmiques, estatals o europees a les que el partit concorri.
15. El Responsable de Finances.
16. El Defensor del Militant.
17. El President de la Comissió de Garanties.
18. El President de la JC
	* Correspon al CEN:
19. Executar els Acords adoptats pel Congrés i pel Consell Nacional.
20. Exercir la Direcció de la política general del partit quan no estigui reunit ni el Congrés ni el Consell Nacional.
21. La representació legal del partit.
22. L’Administració de Convergents.
23. Sotmetre a l’aprovació del Consell Nacional l’execució pressupostària del darrer exercici i el projecte de pressupost de l’exercici en curs durant el primer trimestre de l’any.
24. Proposar al Consell Nacional el Responsable de Finances.
25. Proposar l’aprovació dels Programes Electorals.
26. La Direcció de la Campanya Electoral.
27. Proposar al Consell Nacional l’aprovació de coalicions, pactes, acords de legislatura i acords que afectin a institucions públiques el territori de les quals vagi més enllà d’una Federació.
28. Presentar al Consell Nacional un programa anual d’actuació.
29. Comunicar al Registre de Partits i a la seva pàgina web qualsevol modificació dels seus Estatuts i composició dels òrgans de govern.
30. Totes aquelles funcions que li atribueixin els presents Estatuts

## Garanties dels drets i deures

* + La Comissió de Garanties estarà composat per 5 Consellers, 3 dels quals, com a mínim, hauran de ser juristes, militants de Convergents, elegits pel Consell Nacional que gaudiran de total

independència en l’exercici de les seves funcions. El President, que haurà de ser jurista, serà elegit entre i pels Consellers electes.

* + La Comissió de Garanties té atribuïdes:
1. La Funció disciplinària.
2. La Resolució d’impugnacions contra acords dels òrgans del partit que vagin contra els Estatuts o els Reglaments aprovats.
	* El Reglament de la Comissió de Garanties serà aprovat pel Consell Nacional, a proposta de la mateixa Comissió.
	* Els membres del CEN i de la Comissió de Garanties sols podran ser jutjats per una Comissió creada a tal efecte dins del Consell Nacional, també composada per 5 vocals, un dels quals, triat entre i pels mateixos, exercirà la presidència.
	* Les Resolucions condemnatòries de la Comissió de Garanties seran recurribles davant el Consell Nacional. La Resolució del Consell Nacional no podrà ser més dura que la de la Comissió de Garanties. Les resolucions absolutòries no seran recurribles.
	* El mandat dels membres de la Comissió de Garanties serà de 4 anys.

## Dels càrrecs públics

* + L’Assemblea dels equips locals elegirà els candidats a càrrecs municipals d’elecció popular. En cas de no existència d’Equip Local, seran elegits pel Comitè Executiu d’Agrupació i, en el seu defecte, el de Federació; en defecte d’aquest darrer el CEN.
	+ Els càrrecs municipals públics de designació directa seran proposats pel CEL.
	+ Correspon a l’Assemblea d’Agrupació i a l’Assemblea de Federació elegir els candidats territorials d’elecció popular del seu territori o de segon nivell territorial, d’acord amb la naturalesa de cada càrrec.
	+ Els càrrecs territorials de designació directa seran proposa pel

CEA o el CEF segons la naturalesa del mateix.

* + El Consell Nacional elegirà, a proposta del CEN , el candidats als parlaments autonòmics, estatals o europeu.
	+ La proposta del CEN es farà a partir de les propostes de les Agrupacions i de les Federacions.

## De les eleccions per a càrrecs interns i candidats i candidates a càrrecs públics

* + Els processos electorals interns es substanciaran per sufragi universal, igual, lliure, directe i personal. El vot serà secret.
	+ En aquells casos en que es presentin tants candidats com càrrecs a elegir, aquests seran proclamats immediatament a l’acabar el termini de presentació de candidatures.

## Límits dels càrrecs

* + Ningú podrà desenvolupar un càrrec de partit o un càrrec electe durant més de 8 anys o dues legislatures (es tindrà en compte el període més llarg).
	+ No serà compatible cap càrrec electe retribuït amb un altre electe també retribuït, excepte un local de primer grau amb un altre de segon grau.
	+ Sols el Consell Nacional podrà aixecar les incompatibilitats a un militant, però ho haurà de fer per un 60% dels vots emesos.

## De l’organització econòmica

* + Convergents té plena capacitat jurídica per adquirir, vendre i disposar sobre els seus béns i drets.
	+ El patrimoni de Convergents està constituït per tots els seus béns, drets i obligacions.
	+ En concret, constitueixen el patrimoni de Convergents:
1. Els béns i drets adquirits o que s’adquireixin.
2. Les quotes ordinàries d’afiliació i les extraordinàries.
3. Les aportacions dels seus militants i simpatitzants.
4. Les quantitats que obligatòriament han d’aportar els càrrecs públics.
5. Les herències, llegats i donacions que rebin.
6. Els rendiments de les activitats i del patrimoni.
7. Les subvencions públiques.
8. Els ingressos provinents de les activitats públic-institucional i els préstecs o crèdits concertats.
	* El Responsable de finances rendirà comptes davant el Consell Nacional del resultat de cada exercici i li proposarà el pressupost anual. Ambdós hauran de ser aprovats.

## Reforma dels Estatuts nacionals

* + El Consell Nacional per 3/5 dels membres i el CEN poden promoure la modificació dels Estatuts Nacionals entre Congressos. Per a l’aprovació de la reforma caldrà l’aprovació de la majoria absoluta del membres que composen el Consell Naciona.